Diari Oficial de la Generalitat Valenciana


Sumari del DOGV 941, del 11-11-1988 (1988/812358)

ORDRE de 14 de setembre de 1988, de la Conselleria d'Economia i Hisenda, per la qual s'acorda permutar uns terrenys de 7 hectàrees situats en la forest d'U.P. núm. 8, denominada <<Conjunt de Forests de Biar>>, ubicades en el terme municipal de Biar (Alacant), propietat de la Generalitat Valenciana, per uns altres, situats en el mateix terme municipal, de 7,0625 hectàrees de superfície, propietat de la Societat de Caçadors <>, de Biar.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/09/14/(2)/dof/vci/html**

### Dades del document

Número de DOGV
:   941

Data del DOGV
:   11-11-1988

Secció del DOGV
:   DISPOSICIONS GENERALS

Número del document
:   1988/812358


Data del document
:   14-09-1988

Organisme emissor
:   Conselleria d'Economia i Hisenda

Tipus de document
:   Ordre

Ordre de 14 de setembre de 1988, de la Conselleria d'Economia i Hisenda, per la qual s'acorda permutar uns terrenys de 7 hectàrees situats en la forest d'U.P. núm. 8, denominada "Conjunt de Forests de Biar", ubicades en el terme municipal de Biar (Alacant), propietat de la Generalitat Valenciana, per uns altres, situats en el mateix terme municipal, de 7,0625 hectàrees de superfície, propietat de la Societat de Caçadors "La Perdiz Roja", de Biar.  
Vista la sol·licitud del Conseller d?Agricultura i Pesca referent a la permuta de terrenys de 7 hectàrees de superfície, situats en el «Conjunt de Forests de Biar», «Llometa de la Mare de Déu» i inscrita en el Registre de la Propietat de Villena a nom de la Generalitat Valenciana al tom 905, llibre 142, foli 98, finca 11.396, per una parcel·la situada en el mateix terme municipal de 7'0625 hectàrees, enclavada en la muntanya pública «Cantalar d?Arnau», inscrita en el Registre de la Propietat de Villena al llibre 141, foli 85, finca 11.236 a favor de la Societat de Caçadors «La Perdiz Roja» de Biar.  
Vist que segons els informes que consten en l?expedient, la permuta es justifica amb la desaparició de la finca enclavada, obtenint una major continuïtat en el conjunt de la forest.  
Vist que de la taxació pericial practicada es desprèn l?equivalència del valor de les finques a permutar, i que la permuta es pot realitzar sense compensació econòmica per cap de les parts.  
Atés el que disposen els articles 25 de la Llei de Forests i 182 i 186 del seu Reglament, i els articles 38 i següents de la Llei de Patrimoni de la Generalitat Valenciana.  
Atés que segons que disposa l'article 40 de la Llei de Patrimoni de la Generalitat Valenciana, la disposició que autoritze la permuta durà implícita la desafectació de l?immoble i la declaració d'alienabilitat.  
En virtut de les disposicions abans assenyalades,  
ORDENE:  
Primer  
Aprovar la permuta de la parcel·la de terreny pertanyent a la Forest d'Utilitat Pública núm. 8 «Conjunt de Forests de Biar» ubicada en el terme municipal de Biar (Alacant), propietat de la Generalitat Valenciana, de 7 hectàrees de superfície, per una parcel·la de 7'0625 hectàrees de superfície situada en el mateix terme municipal, totes dues descrites anteriorment.  
Aquesta parcel·la segons que disposa l'article 40 de la Llei de Patrimoni de la Generalitat Valenciana durà implícita la desafectació de l?immoble i la declaració d'alienabilitat.  
Totes dues parcel·les objecte de la permuta es lliuren lliures de càrregues, ocupants, servituds i censos.  
Segon  
Atesa l'equivalència de valors de les finques objecte de la permuta, aquesta es durà a efecte sense compensació econòmica per cap de les parts.  
Tercer  
Elevar a escriptura pública aquesta permuta.  
Quart  
Que es modifique la Partició de la Forest i s'amollone la parcel·la, d'acord amb la permuta i a càrrec del sol·licitant.  
València, 14 de setembre de 1988.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI